CELEX: 22004D0112
Language: hr
Date: 2004-07-09 00:00:00
Title: Odluka Zajedničkog odbora EGP-a br. 112/2004 od 9. srpnja 2004. o izmjeni Priloga XVIII. (Zaštita na radu, zakon o radu i jednako postupanje prema muškarcima i ženama) Sporazumu o EGP-u

11/Sv. 98
            
            
               HR
            
            
               Službeni list Europske unije
            
            
               158
            
         22004D0112
   
               L 376/49
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 112/2004
   od 9. srpnja 2004.
   o izmjeni Priloga XVIII. (Zaštita na radu, zakon o radu i jednako postupanje prema muškarcima i ženama) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XVIII. Sporazumu je izmijenjen Sporazumom o sudjelovanju Češke Republike, Republike Estonije, Republike Cipra, Republike Mađarske, Republike Latvije, Republike Litve, Republike Malte, Republike Poljske, Republike Slovenije i Slovačke Republike u Europskom gospodarskom prostoru, potpisanom 14. listopada 2003. u Luxembourgu (1).
            
         
               (2)
            
            
               Direktiva 2002/73/EZ Europskog parlamenta i Vijeća od 23. rujna 2002. o izmjeni Direktive Vijeća 76/207/EZ o primjeni načela ravnopravnosti muškaraca i žena s obzirom na mogućnost zapošljavanja, stručnog osposobljavanja i napredovanja te na radne uvjete (2), treba se unijeti u Sporazum,
            
         ODLUČIO JE:
   Članak 1.
   Prilog XVIII. Sporazumu mijenja se kako slijedi:
   
               1.
            
            
               U točku 18. (Direktiva Vijeća 76/207/EEZ) dodaje se sljedeće:
               „ , kako je izmjenjeno i dopunjeno:
               
                           —
                        
                        
                           
                              32002 L 0073: Direktivom 2002/73/EZ Europskog parlamenta i Vijeća od 23. rujna 2002. (SL L 269, 5.10.2002., str. 15).”
                        
                     
         
               2.
            
            
               Prilagodba u točki 18. (Direktiva Vijeća 76/207/EEZ) mijenja se kako slijedi:
               
                           (a)
                        
                        
                           Postojeća prilagodba numerira se kao (a).
                        
                     
                           (b)
                        
                        
                           Sljedeća se prilagodba umeće nakon prilagodbe (a):
                           
                                       „(b)
                                    
                                    
                                       Riječi ‚za potrebe članka 141. stavka 4. Ugovora’ u članku 2. stavku 8. zamjenjuju se sljedećim:
                                       ‚s ciljem osiguranja potpune i praktične ravnopravnosti muškaraca i žena u radnom životu, načelo jednakog postupanja prema muškarcima i ženama ne sprječava niti jednu državu članicu u održavanju ili usvajanju mjera predviđenih za posebne prednosti u svrhu olakšavanja manje zastupljenom spolu obavljanja strukovnih aktivnosti ili sprječavanja ili naknade zbog nepovoljnog položaja u profesionalnoj karijeri.’ ”
                                    
                                 
                     
         Članak 2.
   Tekstovi Direktive 2002/73/EZ na islandskom i norveškom jeziku, koji će se objaviti u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 10. srpnja 2004., pod uvjetom da su sve obavijesti na temelju članka 103. stavka 1. Sporazuma dostavljene Zajedničkom odboru EGP-a (3).
   Članak 4.
   Ova se Odluka objavljuje u odjeljku EGP-a i Dodatku o EGP-u Službenom listu Europske unije.
   
      Sastavljeno u Bruxellesu 9. srpnja 2004.
      
         
            Za Zajednički odbor EGP-a
         
         
            Predsjednik
         
         Kjartan JÓHANNSSON
      
   
   
      (1)  SL L 130, 29.4.2004., str. 3.
   
      (2)  SL L 269, 5.10.2002., str. 15.
   
      (3)  Ustavni zahtjevi su navedeni.